Klageliche not (Mit originalen Lettern)
Klageliche not·
clage ich von der minne·
dc ſi mir gebot·
dc ich mine ſinne·
da bewāte da man mich v̾derben wil·
heý mīnen ſpil·
durh dich lide ich ſendes kumbers al zevil·

Wengel roſen var·
wol geſtellet kinne·
ǒgen luter klar·
mīneklichú tinne·
hat ſi dú mir krenket leben vn̄ lip·
hei ſelig wip·
dur din beſten tugende mir min leit v̾trip·

Svͤſſe troͤſterin·
troͤſte mine ſinne·
dur die mīne din·
in der mīne ich bꝛinne·
vō der mīne fúre lide ich ſende not·
hei múndel rot·
wilt dv mich niht troͤſtē ſich ſo bin ich tot· 

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse